ПРАВИЛНИК 

ЗА РЕДА И УСЛОВИЯТА ЗА ОТПУСКАНЕ НА ФИНАНСОВА ПОМОЩ ЗА НОВОРОДЕНО ИЛИ ОСИНОВЕНО ДЕТЕ НА ТЕРИТОРИЯТА НА ОБЩИНА ВРАЦА

(приет с Решение № 370  по Протокол № 26 от 31.01.2017 г. на Общински съвет – Враца, изм.и доп.с решение № 733/ 27.03.2018г. на ОбС- Враца)

ГЛАВА  ПЪРВА

ОБЩИ ПОЛОЖЕНИЯ

Чл.1 /1/Този Правилник урежда реда, условията, начина на отпускане на еднократна финансова помощ за живо родено или осиновено дете в Община Враца.

ГЛАВА  ВТОРА

РЕД И УСЛОВИЯ ЗА ОТПУСКАНЕ НА ПОМОЩ

Чл.2  Право да получат еднократна финансова помощ за новородено или осиновено дете са родителите на детето, вписани в удостоверението за раждане.

Чл.3 /1/ Лицата по чл.2 имат право на еднократна финансова помощ за новородено или осиновено дете, независимо от доходите на семейството, когато детето не е настанено за отглеждане в семейство на роднини или близки или в приемно семейство по реда на чл. 26, ал.1 от Закона за закрила на детето и не са с отнети родителските права.
/2/ Правото на еднократна финансова помощ по този Правилник се ползва за новородени или осиновени деца, родени след 31.12.2016 г.

/3/ Лицата по чл.2 да са навършили 18 /осемнадесет/ годишна възраст към датата на раждане на детето.

/4/ / Финансова помощ да бъде отпускана на родителите за отглеждане до трето поредно дете включително. Ограниченията не се отнасят за трето поредно раждане на близнаци, тризнаци и т.н.

/5/ При осиновяване на деца до 10 годишна възраст са в сила всички условия за новородените.

Чл.4  Размерът на еднократната финансова помощ за всяко новородено или осиновено дете се определя ежегодно с решение на общински съвет при определяне на общия размер на средствата съгласно чл.13, ал.1 от настоящия Правилник.

Чл.5 /1/ Еднократната финансова помощ се изплаща въз основа на заповед на Кмета, издадена на основание предложение на Секретаря на общината, съдържащо  списък на лицата одобрени за изплащане на  помощ  за новородено или осиновено дете.

 /2/ Списъкът на одобрените за изплащане на финансова помощ лица се съставя след заверка-становище от отдел „Гражданско състояние” при Община Враца за всяко от подадените заявления, относно наличие на съответствие с условията за изплащане на финансова помощ и изискванията по чл. 6  на настоящия Правилник.

/3/ Списъкът се съставя въз основа на проверка на всяко подадено заявление с приложените  към него документи  и съответствието им с изискванията на чл.7.

Чл.6 (изм.и доп.с решение № 733/27.03.2018г.) Еднократната финансова помощ се отпуска при едновременното наличие на следните условия: новороденото или осиновено дете е с постоянен адрес на територията на община Враца към датата на раждане и към момента на подаване на заявлението двамата родители са с настоящ адрес на територията на община Враца, като единият от тях има постоянен адрес в община Враца, не по- малко две години от датата на подаване на заявлението- декларация.

Чл.7/1/ Еднократната финансова помощ се отпуска въз основа на заявление-декларация по образец съгласно Приложение № 1.

/2/ Заявлението  се подава от родителите на новороденото или осиновено дете.  
/3/  (изм.и доп.с решение № 733/27.03.2018г.) Към заявлението-декларация по образец се прилагат:
1. Копие  на удостоверението за раждане ( оригиналът на удостоверението за раждане се представя и заверява от служител на Община Враца при подаване на заявлението- декларация в Центъра за административно обслужване на  граждани в Община Враца).

2. (заличена с решение № 733/ 27.03.2018г.)
2. (предишна т.3) Копие от личните карти на родителите.
3. (предишна т.4) Документ, удостоверяващ номера на банковата сметка заверен от съответната банка.     
4. (нова – с решение № 733/ 21.03.2018г.) При подаване на заявлението-декларация се извършва служебна проверка за липсата или наличието на задължения на родителите към Община Враца. При установяване на задължения за изминали периоди, без текущата година, заявленията не се приемат.
Чл. 8 Заявлението и декларацията за отпускане на еднократна финансова помощ се подават еднократно в рамките на шест месеца за всяко живо родено дете, считано от датата на раждането му. Всички заявления, подадени след изтичане на този срок се оставят без разглеждане.

Чл.9 /1/  Заявлението по чл. 7 от настоящият Правилник се подава в Центъра за административно обслужване на  граждани в Община Враца. Служител от Центъра за административно обслужване на  граждани в Община Враца проверява и заверява оригиналът на удостоверението за раждане при подаване на заявлението- декларация.

 /2/ Когато към подаденото заявление липсват някои от изискуемите документи съгласно чл.7 от този Правилник, заявлението не се приема.

Чл.10  В едномесечен срок от подаване на заявлението, на основание чл.9 от настоящият Правилник, се подготвя списък за отпускане на финансови помощи за новородено или осиновено дете, които се изплащат на всяко 15-число от месеца по банков път.
Чл.12  При отказ за отпускане на еднократна финансова помощ, Общинска администрация - Враца уведомява лицето. 

Чл. 13 /1/ Общинският съвет, ежегодно с приемане на бюджета, определя общия размер на средствата за отпускане на еднократна помощ по реда на този Правилник.

/2/ До приемане на бюджета на общината, еднократните финансови помощи за новородено или осиновено дете, се отпускат в размер на 1/12 част от отчетените разходи през предходната година.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1 Този Правилник се приема на основание чл.21 ал.2 от ЗМСМА. Правилникът е приет с Решение № 370 по Протокол № 26 от 31.01.2017 на Общински съвет – Враца. 

§ 2 Правилникът  влиза в сила от влизане в сила на решението, с което е приет.

§ 3 Срокът по чл.8 за родените през 2017 г., преди датата на приемане на настоящия правилник, започва да тече от дата на приемането му.

§ 4 Всички неуредени в този правилник случаи се разглеждат индивидуално от Общински съвет – Враца.

§ 5 (изм.и доп.с решение № 733/27.03.2018г.) Общият размер на средствата по чл.13, ал.1 и размерът на еднократната финансова помощ за всяко новородено или осиновено дете, жител на община Враца, се определя с бюджета на Община Враца за съответната година.
§ 6 (отм.с решение № 733/ 27.03.2018г.)
Вх. №..........................                                                                                                   Приложение № 1      

ДО

КМЕТА НА 

ОБЩИНА ВРАЦА

З А Я В Л Е Н И Е

1. От ...........................................................................................................................................
/име, презиме,фамилия/

ЕГН ..............................................,        Тел. за контакт .........................................................................
Постоянен адрес: гр./с.  ................. Община............., Област ................., ул........................................
Настоящ адрес: гр./с.  ................. Община............., Област ................., ул..............................................

2. Данни за втория родител:

.....................................................................................................................................................................
/име, презиме, фамилия/

 ЕГН..............................................,        Тел. за контакт .........................................................................
Постоянен адрес: гр./с.  ................. Община............., Област ................., ул........................................
Настоящ адрес: гр./с.  ................. Община............., Област ................., ул...........................................
 ГОСПОДИН КМЕТЕ,

              Моля да ми/ни бъде отпусната по банков път еднократна финансова помощ за новороденото/осиновеното ми/ни дете ..............................................................., ЕГН.........................

                                                                                                                         /трите имена на детето/
родено на........................... 20 ...... г., близнаци ДА/НЕ. 

Д Е К Л А Р И Р А М / Е
следните обстоятелства:


1. Детето е .................................. (уточнява се кое по ред е детето в семейството).


2. Детето не е дадено за осиновяване.


3. Детето не е настанено за отглеждане в семейство на роднини или близки или в приемно семейство по реда на чл.26, ал.1 от Закона за закрила на детето.


4. Не съм/сме лишен/и от родителски права и родителските ми/ни права не са ограничени.


Прилагам/е следните документи:


1. Копие на удостоверението за раждане. (Оригиналът на удостоверението за раждане се представя и заверява от служител на Община Враца при подаване на заявлението-декларация в Центъра за административно обслужване на  граждани в Община Враца).


2. Копие от личните карти на родителите.


3. Документ, удостоверяващ номера на банковата сметка, заверен от съответната банка.


Известно ми/ни е че:


За деклариране на неверни данни нося/им наказателна отговорност по чл.313 от Наказателния кодекс и следва да възстановя/им неправомерно получената от мен/нас финансова помощ.

Дата .......................................




Подпис: 1. ..................................

гр. (с.) ....................................                                                                          2. .................................

Служебна информация

По данни на отдел „Гражданско състояние” от системата ЛБД „Население“:

Детето ................................................................................. с ЕГН:..........................................................

Постоянен адрес: гр./с.  ................. Община............., Област ................., ул. ......................................

Настоящ адрес: гр./с.  .................Община............., Област ................., ул. ..........................................

отговаря/не отговаря на условията за изплащане, съгласно Правилника за реда и условията за отпускане на финансова помощ за новородено или осиновено дете на територията на Община Враца.

                                                                             Длъжностно лице:......................................................

